text: আন্দ্রে জেরেমিয়াহ (জন্ম ২১ ডিসেম্বর ১৯৮৫) একজন ভারতীয় অভিনেত্রী, নেপথ্য গায়ক, সুরকার এবং নৃত্যকার। তিনি সাধারণত তামিল এবং মালয়ালাম চলচ্চিত্রে কাজ করে থাকেন, তার সাথে তিনি তেলেগু চলচ্চিত্রেও কাজ করেছেন। তিনি সঙ্গীতশিল্পী হিসেবে কাজ করা শুরু করেন এবং চলচ্চিত্রে অবদান রাখা শুরু করেন।
  
  প্রাথমিক জীবন
  
  জেরেমিয়াহ আরাক্কোনাম, তামিলনাড়ুতে  রোমান ক্যাথলিক খ্রিষ্টান পরিবারে জন্মগ্রহণ করেন, যারা পরবর্তিতে চেন্নাই চলে আসেন। তার পিতা চেন্নাই উচ্চ আদালতের একজন উকিল। তার একজন ছোট বোন আছেন, যিনি সহকারী গবেষক হিসেবে লেউভেন, বেলজিয়াম এ কাজ করেন। জেরেমিয়াহ চেন্নাই এ বেড়ে উঠেন এবং ন্যাশনাল পাবলিক স্কুলে পড়াশোনা করেন এবং উইমেনস ক্রিস্টিয়ান কলেজ থেকে স্নাতক সম্পূর্ণ করেন। তিনি বলেছেন ১৩তম বোর্ড পরিক্ষার পূর্বে তিনি মনোরোগ বিশেষজ্ঞ হতে চাইতেন।
  
  জেরেমিয়াহ অষ্টম শ্রেণীতে পড়ার সময় উচ্চতর পিয়ানো বাজাতেন। ১০ বছর বয়সকালে তিনি জ্যাকসন ফাইভ এর অংশ ছিলেন, যা সঙ্গীত শেখার পূর্বের গুরুত্বপূর্ণ নির্দেশনা দিয়ে থাকে। তার সাথে তিনি মাদ্রাজ প্লেয়ারস এবং ইভিএএম এর আয়োজনে থিয়েটার শিল্পী হিসেবেও কাজ করেছেন। তিনি উইমেনস ক্রিস্টিয়ান কলেজের ছাত্রী ব্যবস্থাপক সভার সভাপতি। তার সাথে তিনি টিএসএমজিও প্রোডাকশন নামক প্রযোজনা সংস্থার মালিক, তার সংস্থাটি লাইভ আর্ট এবং আর্টিস্টদের প্রচার করে থাকে। জেরেমিয়াহ বলেছেন কলেজ ছাত্রী থাকাকালীন তিনি প্রত্যেক চলচ্চিত্র অভিনয়ের সুযোগ ফিরিয়ে দিয়েছিলেন এবং চলচ্চিত্র অভিনেত্রী হওয়ার ব্যাপারে তার কোনো আগ্রহ ছিলো না।
  
  কর্মজীবন
  
  অভিনয়
  তিনি মঞ্চে তার কর্মজীবন শুরু করেন গিরিশ কারণাদ এর নাগামন্ডলা এর মাধ্যমে। তিনি পুরো ভারতে কাজ করেছেন। তিনি গৌতম মেনন এর "ভেত্তাইয়ায়াদু ভিলাইয়ায়াদু" (২০০৬) চলচ্চিত্রে গান গাওয়ার পর, তিনি "পঞ্চকলি" চলচ্চিত্রে প্রধান চরিত্রে অভিনয় করেন। চলচ্চিত্রটি জেমস শেইগাল এর "ডেরাইলেদ" উপন্যাস অবলম্বনে তৈরি, যেখানে জেরেমিয়াহ কল্যাণির চরিত্রে অভিনয় করেন।
  
  এরপর তিনি সেলভারাঘাভান এর "আয়ায়িরথিল ওরুভান" (২০১০) চলচ্চিত্রের জন্য চুক্তিবদ্ধ হোন। ২০১১ সালে তিনি তারকাখচিত "মানকাথা"য় অভিনয় করেন। ২০১৩ সালে তিনি রাজিব রবির "আন্নায়ুম রাসুলাম" চলচ্চিত্রের মাধ্যমা মালায়লাম সিনেমায় আত্মপ্রকাশ করেন। তিনি চলচ্চিত্রটিকে তার অভিনয়জীবনের মাইলফলক হিসেবে উল্লেখ করেন। তিনি কমল হাসানের "ভিশ্বারুপাম" এবং "ভিশ্বারুপাম ২" এ অভিনয় করেন।
  
  জেরেমিয়াহ "পুথিয়া থিরুপ্পাংল" চলচ্চিত্রে সাংবাদিক এর ভূমিকায় অভিনয় করেন। তিনি "এন্দ্রেন্দ্রুম পুন্নাগাই" চলচ্চিত্রে মডেল এর চরিত্রে অভিনয় করেন। তার সাথে তিনি মালায়লাম চলচ্চিত্র লন্ডন ব্রিজ এও অভিনয় করেছেন। তিনি পরিচালক রাম এর "তারামানি" চলচ্চিত্রের জন্য চুক্তিবদ্ধ হয়েছেন, যা ২০১৭ সালে মুক্তি পায়।
  
  বর্তমানে তিনি কা চলচ্চিত্রের জন্য কাজ করছেন, যেখানে  তিনি প্রধান চরিত্রে অভিনয় করবেন।
  
  সঙ্গীত
  জেরেমিয়াহ সবসময় সঙ্গীতে বেশি মনোযোগ দিয়েছেন, তাই তিনি পেশাদার সঙ্গীতশিল্পী হতে চেয়েছেন এবং পাশাপাশি মাজেমধ্যে সুযোগ পেলে তিনি অভিনয় করে থাকেন। ২০০৫ সালে তিনি বাণিজ্যিক চলচ্চিত্রে নেপথ্য সঙ্গীতশিল্পী হিসেবে নাম লেখান। তিনি সঙ্গীত পরিচালক হারিস জয়রাজ, যুবান শণ্কর রাজা, অনিরুদ্ধ রবিচন্দ্র, থামান দেবি শ্রী প্রসাদ এবং জি.ভি. প্রকাশ কুমারের একাধিক জনপ্রিয় গানে কণ্ঠ দিয়েছেন। তিনি সঙ্গীতের জন্য ফিল্মফেয়ার এবং ভিজয় পুরস্কারে শ্রেষ্ঠ নারি সঙ্গীতশিল্পী হিসেবে মনোনয়ন পেয়েছিলেন। তিনি তার "মালাই নিরাম" গানকে তার গাওয়া সবথেকে কঠিন গান হিসেবে উল্লেখ করেছেন।
  
  গীতিকার
  কণ্ঠ দেওয়ার পাশাপাশি তিনি তার সঙ্গীত রচনা এবং প্রযোজনাও করে থাকেন। তার লেখা এবং কণ্ঠ করা জনপ্রিয় গান হলো "সোল অফ তারামনি"। তিনি অনেকগুলো সঙ্গীত এবং এলবামে গান রচনা করেছেন।
  
  ব্যক্তিগত তথ্য
  বেঙ্গালুরুর এক ফাংশনে তিনি তার ব্যক্তিগত তথ্য সম্পর্কে বলেন, তিনি বলেন "একসময় আমি এক বিবাহিত পুরুষের সাথে সম্পর্কে জড়িয়ে পরেছিলাম, সে আমাকে শারিরিক এবং মানসিক নির্যাতক করত, যার দরুণ আমি বিষণ্নতায় চলে গিয়েছিলাম।
  
  চলচ্চিত্র তালিকা
  
  টেলিভিশন
  
  সঙ্গীত তালিকা
  
  কন্ঠশিল্পী হিসেবে
  
  আরও দেখুন
  
  ভারতীয় চলচ্চিত্র অভিনেত্রীদের তালিকা
  
  তথ্যসূত্র
  
  বহিঃসংযোগ
  
   
   
  
  বিষয়শ্রেণী:তামিল চলচ্চিত্র অভিনেত্রী
  বিষয়শ্রেণী:চেন্নাইয়ের অভিনেত্রী
  বিষয়শ্রেণী:জীবিত ব্যক্তি
  বিষয়শ্রেণী:তামিল নেপথ্য গায়ক
  বিষয়শ্রেণী:আঙলানো ভারতীয় ব্যক্তি
  বিষয়শ্রেণী:মালয়ালম চলচ্চিত্র অভিনেত্রী
  বিষয়শ্রেণী:তেলেগু চলচ্চিত্র অভিনেত্রী
  বিষয়শ্রেণী:ভারতীয় কণ্ঠশিল্পী
  বিষয়শ্রেণী:হিন্দি চলচ্চিত্র অভিনেত্রী
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:১৯৮৪ এ জন্ম
  বিষয়শ্রেণী:চেন্নাইয়ের সঙ্গীতশিল্পী
  বিষয়শ্রেণী:২১শ শতাব্দীর ভারতীয় গায়িকা
  বিষয়শ্রেণী:তেলেগু নেপথ্য গায়ক
  বিষয়শ্রেণী:ভারতীয় কণ্ঠাভিনেত্রী
  বিষয়শ্রেণী:ভারতীয় পপ-লোক সঙ্গীতশিল্পী
  বিষয়শ্রেণী:ভারতীয় পপ গায়িকা
title: আন্দ্রে জেরেমিয়াহ